Nicole Kidman skal være Grace Kelly-aktuell
Det er allerede kjent at det skal lages film om verdens kanskje mest kjente fyrstinne, Grace Kelly. Hvem som skal spille rollen som Monaco-fyrstinnen er imidlertid ukjent, men flere nettsteder melder nå at den heteste kandidaten er Nicole Kidman. Blant annet skriver både Variety og The Hollywood Reporter at «Cold Mountain»-stjernen skal være i forhandlinger om rollen. Filmen har allerede blitt sammenlignet med Oscar-hiten «The King's Speech», og skal ta for seg Kellys historie sett i lys av politiske hendelser. Ifølge filmbasen IMDB skal filmen hete «Grace of Monaco» og ha premiere i 2014. minMote: Eventyrbruden som kaster skygge over Charlene Grace Kelly er kjent som eventyrbruden som giftet seg med fyrst Rainier i 1956 og tok verden med storm med sin upåklagelige stilsans. Grace Kelly er moren til den nåværende fyrst Albert, prinsesse Caroline og prinsesse Stephanie, men døde bare 51 år gammel i en bilulykke. Når filmen om hennes mye omtalte liv skal lages er det franske Pierre-Ange Le Pogam som skal være produsent, mens Olivier Dahan skal regissere filmen. Han regisserte også filmen om Edit Piafs liv, «La Vie En Rose». Grace Kelly var selv skuespillerinne og fikk i løpet av sin karriere to Oscar-priser. Nå har mediene allerede begynt å spekulere i om dette kan bli rollen som gir Nicole Kidman nok en Oscar - fra før har hun én, for beste kvinnelige hovedrolle i «The Hours» fra 2003. Nicole Kidman er ellers kjent fra roller i filmer som «Moulin Rogue», «The Interpreter» og «Cold Mountain».
Hollywood-stjernen Nicole Kidman (44) skal være i forhandlinger om å spille den ikoniske Grace Kelly i filmen om hennes liv.